הוועדה לענייני ביקורת המדינה, כנסת 25, פרוטוקול מספר 64, 2023-10-24 00:00

מיקי לוי: צוהריים טובים, היום יום שלישי 17 באוקטובר 2023, אני מתכבד לפתוח את ישיבתה השנייה של הוועדה לענייני ביקורת המדינה בנושא דוח מבקר המדינה – אספקת מי שתייה בשעת חירום

מיקי לוי:  הדוח הוא מנובמבר 2022

מיקי לוי:  אנחנו משתדלים בימים טרופים אלה לא לטרטר את המשרדים או הנוגעים בדבר בכל מיני ביקורות של מבקר המדינה אולם ישנם ביקורות שנעשו בעבר ויש להם משמעות גם לימים אלה וגם בנושא המים יש משמעות אדירה אם תהיה פגיעה באספקה

מיקי לוי:  לכן קיבלתי החלטה לקיים את הדיון הזה

מיקי לוי:       המים הם מצרך חיוני וקיומי לחיי אדם ומשק המדינה

מיקי לוי:  משק המים בישראל מתאפיין בריבוי גורמים שאחראים להיבטים שונים בהפקה ובאספקה של מים וכן בתחזוקת תשתיות המים

מיקי לוי:  יש 257 רשויות עם ספקי מים שונים – אני מצטט מהדוח את דברי נציג רשות המים – במצב של הרס תשתיות מאסיבי ייתכנו חוסרים זמניים במים, נקודתיים, באזורים שונים

מיקי לוי:  נשתדל לא להיכנס לפינות שספק הם סודיות או לא, אבל חייבים לבוא ולברר את כל הנושאים על זה בנושא אספקת המים בשעת חירום שאני מאוד מקווה שאנחנו מוכנים והאספקה לא תפגע

מיקי לוי:       הנושא הזה הוא רלוונטי מאוד לימים אלה

מיקי לוי:  נבקש לבחון בדיון - - - אני מתנצל, משהו דחוף

מיקי לוי: אני ממשיך ומתנצל שוב פעם

מיקי לוי:       אנחנו נבקש לבחון בדיון הזה נקודות חשובות כגון: פעולות הרשות וספקי מים; מוכנות המשק לאספקה מידית בשעת חירום; תרחישי הייחוס שיתממשו וכיצד מתמודדים איתם; מה המצב בבתי חולים ובמיוחד בבתי חולים באזורי הלחימה, ונושא חשוב ביותר שהוא כמובן הגנת הסייבר והפיקוח על הנושא

מיקי לוי:  קיימים עוד היבטים חשובים ואולי ההיבט החשוב ביותר שעולה שוב ושוב בדיוני הוועדה בכל נושא שאנחנו מבקשים לבחון הוא עניין התיאום בין הגורמים השונים, חלוקת האחריות ביניהם וכמובן אכיפת ההנחיות

מיקי לוי:  אנחנו רואים שלעת הזו בשבועיים שחלפו לא בדיוק הצטיינו בתיאומים בין משרדי הממשלה השונים לבין השטח לבין המגזר השלישי האזרחי, יש תקלות רבות שנצטרך בהמשך גם לבוא ולדון בהם

מיקי לוי:  לעת הזו יש בפנינו דוח ואני מבקש להתייחס לנושאים האלה

מיקי לוי:  בבקשה מכובדי ממבקר המדינה

צחי סעד: שלום לכולם, אנחנו עוסקים בדוח שעסק באספקת מי שתייה בשעת חירום, שהתפרסם לפני פחות משנה, בנובמבר 2022

צחי סעד:  אדגיש שהבדיקה התמקדה בספקי המים ברמה המקומית, זאת אומרת שלא בדקנו את כל שרשרת הייצור של המים, לא בדקנו את יצרני המים, לא את מתקני ההתפלה ומקורות בדוח הזה

צחי סעד:  התמקדנו כמובן באספקת מים ברמה הזאת

צחי סעד:       הזכרת תרחישי ייחוס – תרחיש הייחוס שאליו התייחסנו הוא תרחיש הייחוס שקבעה רשות המים שהוא תרחיש ייחוס של רעידת אדמה כתרחיש קיצון שלוקח בחשבון גם תרחישים, מה שנקרא מרמה יותר נמוכה כתרחיש הכי קיצוני שאפשר להתכונן אליו וזה התרחיש שאליו התייחסנו גם בדוח

צחי סעד:  הביקורת מצאה פערים במספר תחומים, בין היתר התייחסנו גם לנושא הסייבר שהזכרת אותו כאן והוא פורסם בנפרד בדוח נפרד שמרביתו חסוי בדצמבר שנה שעברה, אני מניח שלא ניכנס כאן לפרטים הקשורים לנושא הסייבר

צחי סעד:  כאמור, מצאנו פערים בשני התחומים, גם אספקת המים בחירום וגם בנושא הגנת הסייבר

צחי סעד:  כמובן שראוי לתקן אותם כמה שיותר מהר

צחי סעד:  הדוח רלוונטי מאוד, גם בשעת החירום הקשה הזאת שאנו נמצאים בה בימים אלה

צחי סעד:      ברשותך, אבקש מד"ר ורד גוט, להציג את עיקרי הדוח

צחי סעד:  בבקשה, ורד

ורד גוט: (הצגת מצגת)     שלום לכולם, אציג את עיקרי הדוח

ורד גוט:  תקופת הביקורת בדוח הייתה מיוני עד דצמבר 2021 והנושאים העיקריים שנבדקו ועליהם נדבר הם: פעולות רשות המים לקידום ההיערכות לאספקת מים בשעת חירום; המוכנות של תאגידי המים והביוב והרשויות המקומיות לאספקת מים בחירום; ההיערכות בבתי החולים ואסדרת האכיפה של חובת הרשויות המקומיות והמפעלים החיוניים להיערך לשעת חירום

ורד גוט:      כמה נתוני מפתח: מצאנו בדוח שכ-2

ורד גוט: 4 מיליון מתושבי מדינת ישראל חיים, גרים, ברשויות מקומיות שלא ערוכות כנדרש לאספקת מים לשעת חירום

ורד גוט:  לגבי בתי החולים, מצאנו שב-18 בתי חולים שהם כ-30% מ-59 בתי החולים שבפיקוח משרד הבריאות – הם לא ערוכים מבחינת איגום המים

ורד גוט:  איגום המים שלהם הוא לא כנדרש למילוי צרכי החירום

ורד גוט:  מצאנו שכ-13,161 מיטות בבתי חולים, נמצאות בבתי חולים שבהם מאגרי המים לא ממוגנים

ורד גוט:  לגבי אוכלוסיות תל"ם, אוכלוסיות שדורשות תשומת לב מיוחדת – אלה למשל אנשים נכים או קשישים עריריים שלא יכולים בעצמם ללכת בזמן משבר מים לתחנת החלוקה ולקחת לעצמם מים ולהביא לעצמם

ורד גוט:  האחריות להביא להם היא על הרשות המקומית

ורד גוט:  מצאנו שכ-38% מהרשויות המקומיות שנבדקו לא היו ערוכות כראוי, לא מיפו את התושבים האלה שצריך, לא הכינו צוותים שיביאו ויובילו אליהם את המים ולא תרגלו את זה – זה דבר שגם צריך לשפר

ורד גוט:      שקף הבא – מבחינת פעולות רשות המים לקידום ההיערכות לאספקת מים בשעת חירום, בדקנו את נושא הקמת מערכת שליטה ובקרה למצבי משבר ולשעת חירום

ורד גוט:  מערכת כזאת דרושה לרשות המים כדי לקבל תמונה עדכנית וכוללת שתאפשר לה, שתסייע לה לנהל מצב חירום ושתאפשר לה לתת תמונה עדכנית כוללת למקבלי ההחלטות בזמן חירום, ממשלה, שרים וכולי

ורד גוט:  מצאנו בביקורת שעד דצמבר 2021 לא הוקמה ולא הוטמעה מערכת כזו, והמלצנו לפעול לקידומה

ורד גוט:      שקף הבא – לגבי אגירת מים בבתים, צריך להסביר שלפי הנהלים של רשות מים יש שלושה נדבכים שעליהם מבוססת אספקת המים בחירום

ורד גוט:  יש נדבך ראשון שהוא אגירת מים בבתים ולפני נהלי רשות המים, צריך לאגור ארבעה ליטר לנפש ליממה למשך שלושה ימים, שזה אומר 12 ליטר לנפש

ורד גוט:  בנדבך השני זה אספקת מים חליפיים על ידי ספקי המים המקומיים

ורד גוט:  והנדבך השלישי הוא תיקון של הצנרת והבאתה למצב שבו יהיו מים בברזים

ורד גוט:  כאן אנחנו מדברים על הנדבך הראשון - - -     

דני קורן: ורד, סליחה שאני קוטע אותך, זה במקביל

דני קורן:  הדברים הם לא אחד אחרי השני

דני קורן:  התיקון והחלוקה הם במקביל

ורד גוט: אוקיי

ורד גוט:      כאן מצאנו בביקורת שאל אף שהיה דוח קודם משנת 2013, הליקויים לא תוקנו לגבי זה שלרשות המים גם היום אין נתונים עד כמה יש אגירת מים בבתים על ידי התושבים

ורד גוט:  היא לא נקטה בפעולות הסברה של ממש להעלאת מודעות התושבים לצורך באגירת המים והיא גם לא עשתה סקרים או שאלונים או שיתוף ציבור כדי לאמוד את מידת מודעות הציבור לצורך לאגור מים לשעת חירום

ורד גוט:  המלצנו שרשות המים תעודד את אגירת המים באמצעות פעולות הסברה בשיתוף עם פיקוד העורף

ורד גוט:       נעבור לנושא העתודה שהקימה רשות המים לאספקת מים בשעת חירום; רשות המים הקימה –מעבר למה שחייבים ספקי המים כציוד לשעת חירום לאספקת מים בחירום – בנוסף ציוד גיבוי לשעת חירום שמספיק לכ-400,000 תושבים

ורד גוט:  אנחנו ציינו לחיוב את הדבר הזה

ורד גוט:  יחד עם זאת, ההיקף של 400,000 נקבע בשנת 2005 והמלצנו לרשות המים לעשות בחינה מעמיקה באם ההיקף הזה שנקבע לפני כ-18 שנים נכון גם היום ואם יש צורך להגדיל אותו

ורד גוט:       שקף הבא – תגבור אספקת המים באמצעות בקבוקים

ורד גוט:  חלק מהעתודה הלאומית הוא לספק מים באמצעות בקבוקי שתייה, באמצעות המרכולים לספקי המים

ורד גוט:  אבל לפי נהלי רשות המים, עתודת מים בבקבוקים תופעל רק אחרי מיצוי כל יתר החלופות

ורד גוט:  מצאנו בביקורת שההיערכות של יצרני הבקבוקים והמרכולים בעניין הזה לשעת חירום לא הוסדרה בכללים על ידי מועצת רשות המים עד מועד סיום הביקורת

ורד גוט:  וגם רשות המים לא היו לה באותו זמן הסכמים בכתב עם המפעלים ועם המרכולים

ורד גוט:  אנחנו יודעים שאחרי מועד פרסום הדוח, רשות המים עשתה פעולות אסדרה בנושא הזה ונציגי רשות המים שנמצאים כאן בוודאי ירחיבו בנושא

ורד גוט:      נושא הבא: מוכנות רשויות מקומיות ותאגידי מים לאספקת מים בשעת חירום

ורד גוט:  כמו שאמרנו קודם, מצאנו ש-2

ורד גוט: 4 מיליון תושבים גרים ברשויות מקומיות שלא ערוכות כנדרש לאספקת מים בחירום

ורד גוט:  ברשויות מקומיות מתואגדות, צריך להסביר שזה שהרשות המקומית יש לה תאגיד מים, זה לא אומר שאין לה חובות, יש גם לה חובות בשעת חירום בהקשר של מים בחירום

ורד גוט:  היא צריכה למשל לתכלל את כל הנושא

ורד גוט:  היא צריכה לדאוג שבתחנות החלוקה של המים שהתאגיד מביא לשם מים, יהיה איוש של אנשים מטעמה

ורד גוט:  היא צריכה לדאוג לסדר הציבורי שמה, היא צריכה להפעיל מוקד חירום, ולעשות תרגילים יחד עם התאגיד

ורד גוט:  מצאנו בביקורת שברשויות המקומיות המתואגדות, התאגידים היו מוכנים הרבה יותר מהרשויות המקומיות

ורד גוט:  כ-87% מהתאגידים שנבדקו היו ברמת טובה לעומת כ-40% מהרשויות המקומיות

ורד גוט:  המלצנו בעניין הזה שיהיו הדרכות ותרגילים משותפים לתאגידים ולרשויות המקומיות כדי שאפשר יהיה לראות את הדברים מסונכרנים ביחד מנקודת הראות של התושב

ורד גוט:       דבר נוסף שמצאנו היה לגבי אסדרת ההיערכות של המגזר הכפרי לשעת חירום

ורד גוט:  עד שעת סיום הדוח, הנושא הזה לא אוסדר

ורד גוט:  אחרי פרסום הדוח, גם כאן רשות המים עשתה פעולות אסדרה שבטח הנציגים שלה יספרו עליהם

ורד גוט:       שקף הבא – סוגיה נוספת שמצאנו לגבי רשויות מקומיות הייתה שראינו שהדגש צריך להיות מושם ברשויות המקומיות שהן פחות מוכנות, ואלה נטו דווקא להיות רשויות מקומיות שמתואגדות וממוקמות באזורים בעלי עצימות גבוהה לרעידות אדמה וגם רשויות מקומיות קטנות שהדירוג הכלכלי חברתי שלהם נמוך

ורד גוט:  ולכן המלצנו שרשות המים ורח"ל ישימו דגש על הרשויות המקומיות האלה

ורד גוט:       שקף הבא – בדקנו גם את הנושא של היערכות בתי החולים מבחינת איגום מים לשעת חירום, בתי החולים צריכים להכין מאגר מים שמספיק לשלוש יממות לפי כמות המיטות שיש בכל אחד מבתי החולים

ורד גוט:  לפי הנתונים של משרד הבריאות ראינו שב-18 מתוך 59 בתי החולים אין בהם איגום כנדרש למילוי צרכי שעת חירום וחמור במיוחד המצב בשלושה בתי חולים שבהם אין בכלל איגום של מים לשעת חירום

ורד גוט:  והערנו על זה

ורד גוט:      לגבי מיגון האיגום, בתי החולים צריכים גם למגן את האיגום שיש להם לרעידות אדמה

ורד גוט:  מצאנו שב-38 בתי חולים שיש להם איגום מים, איגום המים לא ממוגן לרעידות אדמה

ורד גוט:  המלצנו שמשרד הבריאות, בשיתוף עם בתי החולים שמאגרי המים לא ממוגנים, יכינו תוכנית רב שנתית לצמצום הפערים שנמצאו בדוח מבקר המדינה

ורד גוט:       לגבי ריתוק קבלנים שנותנים שירות לספקי מים מקומיים בשלב ההתאוששות כדי לתקן את הצנרת, נמצא כי 50% מתאגידי המים שנבדקו בשנים האחרונות במחוז מרכז ובמחוז דרום של רשות המים, לא היו ערוכים כנדרש לשעת חירום בהיבט של ריתוק קבלנים

ורד גוט:  הערנו על זה והמלצנו לאסדר את הנושא הזה

ורד גוט:      מבחינת אכיפת חובתם של הרשויות המקומיות ושל המפעלים החיוניים – בעניין הזה חסרה אסדרה

ורד גוט:  החובה של רשויות מקומיות ושל מפעלים חיוניים לא אוסדרה ולא עוגנה בצורה מסודרת ולכן ההנחיות של רח"ל ופיקוד העורף בנושא הזה, לא מחייבות על פי הדין את הרשויות

ורד גוט:  אין הוראה בדין שמחייבת את הרשויות המקומיות להישמע להנחיות האלה בעניין מוכנות לחירום וגם לא אוסדרו חובותיהם של המפעלים החיוניים לשעת חירום בהיבט של מים

ורד גוט:  משרד מבקר המדינה העיר לרח"ל, לפיקוד העורף, למשרד הפנים, משרד הכלכלה ורשות המים, לשבת יחד ולקדם אסדרה בנושא הזה

ורד גוט:      לסיכום, המלצנו שרשות המים ורח"ל יגבשו תוכנית כוללת לשיפור המוכנות של רשויות מקומיות שמידת ההיערכות שלהם לאספקת מי שתייה בחירום לא טובה

ורד גוט:  המלצנו שהם ייתנו דגש לביקורות חוזרות ולהנחיות ברשויות מקומיות באזורים מועדים לסיכון גבוה יחסית לרעידת אדמה וברשויות מקומיות קטנות בעלות מדד חברתי-כלכלי נמוך

ורד גוט:  המלצנו שרשות המים תעודד אגירת מים בבתים באמצעות פעולות הסברה שתבצע בעצמה ובשיתוף עם פיקוד העורף ושמשרד הבריאות ובתי החולים יפעלו לתיקון הליקויים שנמצאו במוכנות לשעת חירום

ורד גוט:  תודה רבה

מיקי לוי: תודה רבה

מיקי לוי:  מרכז השלטון המקומי, בבקשה

מיקי לוי:  תאגידי מים וביוב כמובן

יוחאי וג'ימה: שלום, שמי יוחאי וג'ימה, אני ראש מינהל ביטחון וחירום של מרכז השלטון המקומי, אני לא מתעסק בתאגידי מים אלא יותר במוכנות של הרשויות המקומיות בנושא של חירום

יוחאי וג'ימה:  וכן של הרשויות המקומיות ולא המרחב הכפרי כי למרחב הכפרי יש את המועצות האזוריות ששמה כל הנושא של המים קצת שונה ומטופל בצורה שונה

יוחאי וג'ימה:       מהיכרותי את הרשויות המקומיות, כל הנושא של חלוקת מים וההיערכות שלהם לחלוקת מים מטופל וגם מתורגל ובהנחיה של רשות המים

יוחאי וג'ימה:  אני רוצה לעשות קצת אסדרה בנושא חלוקת מים ברשויות מקומיות: התאגיד או ספק המים מביא את זה לרשות המקומית והרשות המקומית היא זו שאחראית לפתוח נקודות חלוקת מים ולספק את זה לתושבים

יוחאי וג'ימה:  התושבים אמורים להגיע לנקודה הזאת, אל אותה נקודת חלוקת מים, כאשר הנקודות מאוישות על ידי עובדי הרשות המקומית ומתנדבים

יוחאי וג'ימה:  זאת החלוקה

יוחאי וג'ימה:  ניהול האירוע הוא על הרשות המקומית כאשר התאגיד יושב לצד הרשות המקומית ומסייע לו בכל הנושא של אספקת המים

יוחאי וג'ימה:  אם יש איזשהם דברים טכניים, לדוגמה שצריך לטפל בצנרת המים וכולי, זה באחריות התאגיד ובסיוע של הרשות המקומית

יוחאי וג'ימה:  זה לגבי נקודת חלוקת מים

יוחאי וג'ימה:      נושא שעלה וראיתי וקראתי עליו זה הנושא של אוכלוסיות מיוחדות

יוחאי וג'ימה:  לגבי אוכלוסיות מיוחדות, רשויות מקומיות מחזיקות קבצים ומידע לגבי אוכלוסיות שמטופלות על ידי הרשות המקומית, קרי, מטופלות במחלקת הרווחה, הרשויות המקומיות יודעות עליהם והן מסמנות עוד רובריקה שהיא רובריקה של חירום, מתי אותה אוכלוסייה תצטרך אותנו בשעת חירום

יוחאי וג'ימה:       יש נושא שמטופל היום על ידי משרד הביטחון – על ידי עורך הדין יהודה מירון – והוא קידום תקנות הנגשת שירותי חירום לאנשים עם מוגבלויות

יוחאי וג'ימה:  במסגרת האסדרה כבר עברו מספר תקנות

יוחאי וג'ימה:  במסגרת התקנות, הרשויות המקומיות יקבלו רשימות באופן שוטף של אוכלוסיות מיוחדות שהם לאו דווקא בטיפול של הרשות המקומית; קרי, משרד הבריאות, אגף השיקום וגופים אחרים

יוחאי וג'ימה:  ברגע שהמידע יהיה קיים אצל הרשות המקומית, היא תצטרך לתרגם את זה בסוף וגם לחלק להם את זה

יוחאי וג'ימה:  זה נכון לפינוי וזה נכון גם לנושא חלוקת מים

יוחאי וג'ימה:  זה מה שיש לי להגיד בנושא

מיקי לוי: אתה רגוע?     

יוחאי וג'ימה: אני אף פעם לא רגוע

יוחאי וג'ימה:  גם בשבועיים האחרונים אני לא רגוע

מיקי לוי: תיארת לנו שעשיתם תרגילים ושיש לכם מוכנות

מיקי לוי:  תרגיע אותנו

יוחאי וג'ימה: אני חושב שאם אנחנו מסתכלים במיוחד על נושא של חלוקת דברים ודברים לוגיסטיים, אני די סומך את ידי על הרשויות המקומיות

יוחאי וג'ימה:  לאור הקורונה עשינו את זה המון, גם לאוכלוסיות שלא הכרנו ושהם לא נמצאות

יוחאי וג'ימה:  במיוחד לאוכלוסיות שלא מוכרות לרשות המקומית

יוחאי וג'ימה:  וכל מי שפנה וגם מה שנקרא ב"משיכה", בפרסום של הרשות המקומית, קיבל את השרות שלו

יוחאי וג'ימה:  הרשויות עשו מעל ומעבר מבחינה של הכנות לוגיסטיות; עם אנשי הרווחה, עם אנשי הביטחון, לחלוקה של מצרכים לאנשים עם מוגבלויות או אנשים שלא יכולים להגיע לנקודות החלוקה

יוחאי וג'ימה:  לכן אני אומר שבנושא הזה של להגיע לאנשים ולחלק להם ולהביא להם הביתה מים, אני חושב שהרשויות יכולות לעשות את זה ויכולות לעשות את זה טוב

מיקי לוי: תודה רבה לך

מיקי לוי:  רשמתם את ההערות שלו?     

צחי סעד: כן, רק שיש הרבה סוגי רשויות, יש רשויות חזקות, יש רשויות חלשות

מיקי לוי: הוא אמר שהם הגיעו גם לרשויות חלשות יותר

צחי סעד: בסדר

מיקי לוי: תודה רבה

מיקי לוי:  מקורות בבקשה

גיל בר: שלום לכולם, צוהריים טובים, אני המבקר של מקורות, אני נותן פה הסתכלות כוללת, לפחות בפן המקצועי

גיל בר:  הדוח של מבקר המדינה שהוא דוח מקצועי מאוד, בכל מה שקשור לפעילות מקורות הוא מציג את מקורות באופן חיובי מאוד

גיל בר:  אני חושב שמקורות ערוכה למצבי חירום ככל והדברים תלויים בה

גיל בר:  נזכיר, אני חושב שיוחאי אמר שהאחריות שלנו היא להביא את המים עד לפתחי העיריות והרשויות, כאשר כל החלוקה בפנים היא באחריות הרשויות השונות

גיל בר:       נקודה אחת שהתייחסה לפעילות מקורות, מתייחסת בעצם למערכת שתאפשר ראייה כוללת של כל מצב המים, גם בשגרה ובטח בשעות חירום

גיל בר:  והנקודה היחידה שם שהמערכת הזאת או הפרויקט הזה הוא באיזשהו עיכוב וגם זאת לא בגלל שמקורות אחראית ללוחות זמנים או תלויה בגורמים אחרים לנושא קידום הדברים

גיל בר:  צריכים לבוא ולהגיד שהמערכת הזאת היא מערכת מאוד רחבה, מורכבת ממספר שלבים, כאשר כבר חלק מהשלבים האלה נמצאים והצליחו להטמיע אותם

גיל בר:  כלל המערכת הזאת תוטמע ותיתן תמונה מלאה, בהערכה בשנת 2027

גיל בר:  עד אז יש לא מעט מודולים בתוך המערכת שכל הזמן עולים לאוויר ונותנים תמונה יותר רחבה

גיל בר:       לגבי יתר הדברים, אני חושב שדברים שמקורות פחות צריכה להתייחס אליהם

מיקי לוי: תודה רבה

מיקי לוי:  יש לכם שאלות למקורות? הם היו בסדר לפי הדוח

מיקי לוי:  תודה רבה לך, הדוח באמת החמיא לכם

גיל בר: זו עבודה קשה מאוד של כל האנשים המקצועיים והנפלאים

גיל בר:  הדבר באמת היחיד הוא שיתופי פעולה שקצת יצטרכו לעזור

מיקי לוי: תודה רבה, אנחנו מודים לכם

מיקי לוי:  הגיחון, בבקשה

קרן גלנצר -מנצור: שלום לכולם, חברת הגיחון גם בשגרה עוברת ביקורת של רשות המים ומכינה את עצמה למצבי חירום, אבל אין ספק שבשבועיים האחרונים כל מה שאנחנו עושים זה להיערך למצבי משק לשעת חירום השונים

קרן גלנצר -מנצור:  אנחנו עובדים בשיתוף עם עיריית ירושלים, עם מבשרת ציון ועם אבו גוש

קרן גלנצר -מנצור:  אנחנו נערכים לכלל המצבים השונים, ממצב שלוש שזה חלוקה והספקת מים לפי אזורים שונים בעיר ועד מצב חמש בו אנחנו צריכים לשנע מים במיכלים

קרן גלנצר -מנצור:  פרסנו במקומות שצריך, עשינו את כל מה שצריך, עשינו הדרכות לעובדים

קרן גלנצר -מנצור:  ובאמת נמצאים היום במוכנות מאוד גבוהה לכל אחד מהתרחישים השונים

מיקי לוי: תודה רבה

מיקי לוי:  מעיינות העמקים בבקשה

מיקי לוי:  לאחר מכן, מי רמת גן

יהודה סיסו: צוהריים טובים, יהודה סיסו, מנכ"ל תאגיד המים מעיינות העמקים

מיקי לוי: אני רואה שאתה מגויס ויש לך עבודות נוספות

מיקי לוי:  יישר כוח

יהודה סיסו: נכון

יהודה סיסו:  לכן יכול להיות שאקרא באמצע, אקווה שאספיק להתייחס לפני

יהודה סיסו:  אני גם יושב-ראש פורום מנכ"לי תאגידי המים, כך שאני יכול לדבר בשם רוב תאגידי המים

יהודה סיסו:  תאגידי המים, כמו שגם מופיע בדוח, נאמר ש-87% מתאגידי המים במוכנות כמעט טובה מאוד

יהודה סיסו:  זה אכן המצב

יהודה סיסו:  אנחנו ערוכים למתן מענה בחירום, חלוקת מים בתחנות, כפי שגם אמרה קרן מנצור

יהודה סיסו:  יש שיתוף פעולה, אני לא רוצה להעיד בשם כל הרשויות, אבל עם רוב הרשויות הדברים הם מאוד ברורים

יהודה סיסו:  איפה מתחיל התפקיד של תאגיד המים ואיפה מתחיל התפקיד של הרשות המקומית, עם רשומות מסודרות היכן תחנות החלוקה

יהודה סיסו:  הדברים לפחות לנו ברורים מאוד

יהודה סיסו:  אני יכול להעיד בשם חלק גדול מהרשויות המקומיות

יהודה סיסו:  גם להם זה מאוד ברור

יהודה סיסו:      נושא אוכלוסיות זה באמת ברמת הרשות המקומית

יהודה סיסו:  אלה רשימות שלהם של אנשים שלא יכולים להגיע לתחנות החלוקה במצב חירום

יהודה סיסו:  למעשה יש מתנדבים מיוחדים שצריכים לבוא ולהביא להם את המים הביתה

יהודה סיסו:  גם לעניין הזה יש לנו קשר איתם וברוב התאגידים אנחנו גם מכירים את הרשימות, למרות שכאמור הם אלה שמעבירים את המים לתושבים

יהודה סיסו:  אני חושב שאנחנו במוכנות טובה

יהודה סיסו:  כמו שאמרו קודמיי, תמיד צריך להיות לא שקטים

יהודה סיסו:  גם התרחיש שדובר עליו הוא התרחיש המקסימלי, קרי, חירום חמש, מצב של רעידת אדמה שזה מצב שאומר שבעצם כל הרשות המקומית או חלק גדול מהרשויות המקומיות, מספקים להם מים במכלים

יהודה סיסו:  ברוב תרחישי החירום זה לא המצב

יהודה סיסו:  ברוב תרחישי החירום, גם אם נפגעים חלק מהמערכות, אז התיקון נעשה במקביל לחלוקה ונפרסות תחנות חלוקה רק במקומות שבאמת זה נדרש ולא בכל הרשות

יהודה סיסו:       זה מה שיש לי להוסיף, אשמח לענות על שאלות

מיקי לוי: אתה רגוע?     

יהודה סיסו: אני רוגע לפחות ברמה של מה שאני מכיר

יהודה סיסו:  תמיד צריך להיות עם עין פקוחה

יהודה סיסו:  גם בנושא קשר אנחנו סגורים

מיקי לוי: ביצעתם תרגולים?     

יהודה סיסו: אנחנו מבצעים בשגרה תרגולים עם הרשות המקומית

יהודה סיסו:  גם תרגולים בשטח וגם תרגולים של חשיבה

יהודה סיסו:  לפחות עם הרשויות שאני עובד איתם, אני יכול להעיד גם בשם חבריי

יהודה סיסו:  אנחנו מבצעים תרגולים בשוטף ובעניין הזה אני לפחות רגוע

מיקי לוי: תודה רבה לך, אני מודה לך ושמור על עצמך

מיקי לוי:  מי רמת גן בבקשה

מאיר פרוש: אנחנו כמי רמת גן ערוכים ומוכנים לספק מים בשגרה וגם בחירום

מאיר פרוש:  היתרון של העיר רמת גן הוא שיש לה הפקה עצמית ויתרות ואמינות באספקת המים בעיר היא גבוהה מאוד

מאיר פרוש:  לכן בכל תרחיש, גם הקיצון כמו רעידת אדמה, עדיין נוכל לספק מים ממקורות שונים

מאיר פרוש:  מבחינת תחנות חלוקת מים אנחנו ערוכים לפתוח בעיר 36 תחנות חלוקת מים

מאיר פרוש:  כל הציוד חדש ונמצא במחסנים מסודרים

מאיר פרוש:  אנחנו עורכים כל שנה ביקורת בכל המתקנים

מאיר פרוש:  בנובמבר 2022, אנחנו כתאגיד מי רמת גן הובלנו תרגיל יחידי בארץ לתרחיש של רעידת אדמה ובו הקמנו יחד עם רשות המים את עתודת הסניטציה במתחם הבורסה

מאיר פרוש:  מעבר לזה ב-2021 עשינו תרגיל עם בית חולים שיבא וגם שם פרסנו תחנות חלוקת מים, הפעלנו את העתודה הארצית, ומילאנו את האיגום של בית חולים שיבא

מאיר פרוש:  אנחנו כל הזמן בעשייה ובשיתוף פעולה מלא עם עיריית רמת גן

מאיר פרוש:  רק השנה ביצענו שלושה תרגילים, כאשר בתחילת השנה ביצענו בסימולטור בפיקוד העורף

מאיר פרוש:  לאחר מכן ביצענו במרכז הפעלה שלנו ולפני פחות משלושה שבועות עשינו תרגיל מחוזי בתרחיש רעידת אדמה שבו נתנו פתרונות ומענים בהתאם למה שהרמה המחוזית הציגה

מאיר פרוש:  עשינו ניתוח משמעותי ביחד עם העירייה

מאיר פרוש:  הצגנו את כל המשמעויות לכל הפורום

מאיר פרוש:  אם יש שאלות נוספות או התייחסויות, אשמח להשיב

מיקי לוי: האמת שהיה פירוט רחב מאוד, כולל תרגולות עם בתי חולים, ציון נקודות חלוקה

מיקי לוי:  תודה רבה לך על הסקירה המקיפה

מיקי לוי:  שירותי בריאות כללית בבקשה

רפאל קמחי: שלום לכם, שמי רפאל קמחי, מנהל מחלקת אנרגיה ואחזקה בהנהלה הראשית של הכללית

רפאל קמחי:  יש לנו 14 בתי חולים שמופעלים על ידי הצוותים של עובדי הכללית

רפאל קמחי:  בכל בתי החולים שלנו, למעט בית החולים אחד, אנחנו עומדים בדרישות של איגום מים ל-72 שעות

מיקי לוי: אני מקבל

מיקי לוי:  תודה רבה

מיקי לוי:  רח"ל, בבקשה

אברהם שריר: צוהריים טובים, שמי אבי מישירים, ראש יחידת הביקורת ברח"ל, רשות החירום הלאומית במשרד הביטחון, יש לי כמה דברים לומר: ב-2018 מונתה ועדה עם האלוף במילואים אבי מזרחי שבה נעשתה אסדרה בתוך מערכת הביטחון ואמרה מה חלקה של רח"ל בהיערכות לחירום ברשויות המקומיות ובכלל ומה תפקידו של פיקוד העורף

אברהם שריר:  ביישום ההמלצות נאמר שכל ההיערכות של הרשויות המקומיות בעצם עובר לפיקוד העורף

אברהם שריר:  פיקוד העורף החל לעשות עבודה ענפה בתחום הזה, כאשר בימים אלו, השנה, את כל הנושא של היערכות בתחום המים, הם מבצעים על פי יעד השירות של אספקת מזון ומים ראויים כדי להטמיע דרך הדבר הזה את ההיערכות של הרשויות המקומיות

אברהם שריר:      אנחנו מבצעים ביקורות ברשויות המקומיות, כאשר השנה בחרנו בשיתוף עם הרשות הלאומית למים וביוב 25 רשויות מקומיות לעשות בהם ביקורת ולא משנה כרגע אם נעשתה בהם ביקורת בשנה או שנתיים האחרונות

אברהם שריר:  הלכנו ועשינו את כל הרשויות בשבר הסורי אפריקאי וגם בשבר יגור, לעשות שמה ביקורת ייעודית על נושא של אספקת מים בשעת חירום

אברהם שריר:  על כך נמצא משה חג'בי מרח"ל שהוא ראש חטיבת ביקורת והוא זה שעשה את זה הלכה למעשה

אברהם שריר:      עשינו עד עכשיו במהלך השנה 19 רשויות, נשארו לנו עוד שש רשויות שאני מניח שזה יידחה ל-2024 לאור המלחמה שאנו נמצאים בה

אברהם שריר:  הביקורות שהוא עשה כללו בדיקה של תיק נתונים ותכנונים עם מכלולים, זאת אומרת, שיתוף פעולה של המכלולים השונים בנושא של אספקת מים בשעת חירום, בעיקר באם הייתה רעידת אדמה

אברהם שריר:  נהלים שישנם; חלוקת משימות ברורה בין התאגיד לבין הרשות המקומית כל קשרי הגומלין שיש בין המכלולים כדי לעמוד במשימה של חלוקת מים כפי שציינו הדוברים לפני מהרשויות המקומיות

אברהם שריר:  כל הנושא של הכשרות, תרגילים, אימונים, עשו-לא עשו, לדעת מה שקורה שמה ולראות את הבקיאות של בעלי התפקידים בתחום שלהם

אברהם שריר:  אחרי כל ביקורת כזאת יצא סיכום לראש הרשות, מטה הרשות ולצוות כדי ליישם את הלקחים הללו, מתוך כוונה שלאחר שאנו נסיים את הביקורות הללו נעשה גם ביקורת מעקב כדי לראות שעושים אכן את הדברים כפי שאנחנו הערנו והמלצנו בתחומים השונים לאור ממצאי הביקורת, כדי לראות שבאמת מקיימים אותם ועושים את זה

אברהם שריר:      שוב, פיקוד העורף ערוך לאור ועדת מזרחי להכין את הרשות לאספקת מים לשעת חירום ורח"ל עושה את הביקורות

אברהם שריר:  ספציפית משה עשה את הביקורת

אברהם שריר:  אם תרצו להרחיב, הוא נמצא פה  בדיון

מיקי לוי: תודה רבה לך

מיקי לוי:  אני מודה לך

מיקי לוי:  משרד הבריאות בבקשה? אין

מיקי לוי:  הרשות, בבקשה

מיקי לוי:  אתם השחקן המרכזי

יחזקאל ליפשיץ: המבוקר הראשי

יחזקאל ליפשיץ:      צוהריים טובים היושב-ראש, שמי יחזקאל ליפשיץ, מנהל רשות המים מזה קצת יותר מלמעלה משנה

יחזקאל ליפשיץ:  אני מברך על הביקורת הזאת, ובכלל מברך על העבודה המשותפת עם משרד מבקר המדינה וספציפית עם ד"ר ורד גוט

יחזקאל ליפשיץ:  רק לסבר את האוזן, כרגע מתנהלות חמש ביקורות במקביל של משרד מבקר המדינה

יחזקאל ליפשיץ:  אני חושב שאפשר לתת להם חדר אצלנו, אנחנו לא רחוקים, אנחנו יושבים די קרוב, אז הם לא צריכים חדר

מיקי לוי: זה מראה על החשיבות שמשרד המבקר נותן לכם

יחזקאל ליפשיץ: חד משמעית

יחזקאל ליפשיץ:  אדוני, מבחינתנו, אני מקבל את הביקורת הזו באהבה ואני מעוניין בביקורת

יחזקאל ליפשיץ:  אנחנו לא נהדוף את הביקורת הזאת ונגיד שאין בה צורך או נענה בטיעוני סרק

יחזקאל ליפשיץ:  אנחנו מתייחסים בכובד ראש  –ורד יודעת את זה – לכל הנושאים

יחזקאל ליפשיץ:  אנחנו משתדלים לתת מענה ומשתמשים בביקורת כדי להשתפר ולתת מענה בכל הנושאים עליהם אנחנו מבוקרים

יחזקאל ליפשיץ:       ברשותך, כמה הערות כלליות ואז ניגש לנושאים של הביקורת; משק המים מחולק לשלושה חלקים עיקריים: יש לנו 56 תאגידי מים וביוב שיהודה סיסו מנכ"ל תאגיד מעיינות העמקים הוא יושב-ראש פורום המנכ"לים, הם נותנים מענה שירותי מים וביוב לכ-90% מתושבי המדינה

יחזקאל ליפשיץ:  בעיננו הקמת תאגידי המים, מעבר לתפעול משק מים וביוב ברמה טובה, גם נתנה מענה לנושא המוכנות לחירום

יחזקאל ליפשיץ:  שוב זה לא חד משמעי וכמובן יש שוני משמעותי בין התאגידים ולא דינו של תאגיד שנותן שירות למספר עשרות אלפי תושבים בודדים לבין תאגיד הגיחון שנותן שירותים ליותר מ-1

יחזקאל ליפשיץ: 1 מיליון תושבים, רמות השירות הן שונות, אבל אנחנו מזהים שככלל הקמת תאגידי המים והביוב, בהיבט הזה של מוכנות לחירום וביטחון, נתנה שיפור דרמטי בנושא הזה של מוכנות לחירום, אין לנו ספק

יחזקאל ליפשיץ:  יש עוד מה לעשות, יש עוד לשפר, תאגידים, מאותגרים כאלה ואחרים, אבל העובדה היא שמתחילת המלחמה, אני מקיים בכל שבוע פגישת זום עם כל מנכ"לי תאגידי המים, מעבר לשיחות האישיות שיש לי עם כולם, יש לנו POC בתאגיד

יחזקאל ליפשיץ:  מעבר לעבודה של דני לקר שתכף יתייחס, יש לנו POC בתאגיד שאני יודע לדבר איתו ולדגום אותו ולשאול אותו שאלות ולקבל ממנו התייחסויות

יחזקאל ליפשיץ:  זה בעיני הרמה הגבוהה ביותר

יחזקאל ליפשיץ:       יש לנו 23 רשויות שטרם תואגדו

יחזקאל ליפשיץ:  בבניין הזה עבר לפני כמה חודשים תיקון לחוק תאגידי וביוב שדחה את המועדים לתיאגוד, ואני מקווה שעד מאי – התאריכים קצת אולי, אני מקווה שלא ישתנו, אבל עקרונית אנחנו מחוייבים על פי החוק וגם הרשויות עצמן מחויבות להיכנס לתוך תאגיד מים וביוב או להקים תאגיד חדש

יחזקאל ליפשיץ:  הרשויות הללו נמצאות, גם שם יש שוני, יש רשויות שמוכנות יותר טוב, יש רשויות שמוכנות פחות טוב, אבל אין ספק שמוכנות פחות טוב מתאגיד מים וביוב

יחזקאל ליפשיץ:  אין ספק בממוצע ואני חושב שאפילו בסדרי גודל

יחזקאל ליפשיץ:  גם אותם אנחנו פוגשים

יחזקאל ליפשיץ:  רק הבוקר קיימנו פגישת זום עם אנשי המקצוע של 23 רשויות שלא מתואגדות – אגב, לא כולם הגיעו לצערי – וחידדנו את הנהלים וחידדנו את הדברים שמצריכים ואמרנו להם: תשתמשו בנו כדי להשלים פערים וכולי

יחזקאל ליפשיץ:  שוב, המצב שם פחות טוב מתאגידי מים וביוב, אבל מדובר בכ-400,000 איש, סדר גודל משמעותי

יחזקאל ליפשיץ:  ואמרתי, 90% מאזרחי המדינה מקבלים שירות טוב מתאגידי מים וביוב

יחזקאל ליפשיץ:      החלק השלישי הוא המרחב הכפרי ושם אנחנו הכי פחות שקטים

יחזקאל ליפשיץ:  גם שם יש אתגרים אחרים, גם המרחב גדול מאוד, המרחקים גדולים מאוד

יחזקאל ליפשיץ:  יש לנו שם משק חי שצורך מים בכמויות גדולות ולא בטוח שאפשר לתת מענה לכל הצרכים האלה

יחזקאל ליפשיץ:  המענה שאנחנו - - - הוא מענה חדש יחסית, חלק מהדברים שהשתנו לשמחתי אחרי הדוח זה אסדרה במרחב הכפרי שנכנסה לתוקף, כלומר, אושרה במועצת רשות המים, ואנחנו היום הכנסנו כבר שלוש מועצות אזוריות לתוך האסדרה הזאת

יחזקאל ליפשיץ:  כדי לסבר את האוזן, המשמעות של האסדרה היא שאפשר לומר, סוג של תאגיד מים וביוב במרחב הכפרי

יחזקאל ליפשיץ:  זה לא אותה אסדרה, זו לא אותה חקיקה, זה שונה, אבל ברגע שהדבר יקום – כרגע נכנסו רק שלוש מועצות אזוריות, אנחנו בדין ודברים עם עוד כ-12 מועצות אזוריות – ברגע שכל המועצות האזוריות או הרוב הגדול של המועצות האזוריות ייכנסו לאסדרה הזאת, אנחנו נהיה יותר רגועים בהיבט הזה

יחזקאל ליפשיץ:  זה הנושא הראשון

יחזקאל ליפשיץ:      בגדול המענה הוא יחסית טוב בעיני

יחזקאל ליפשיץ:  שוב, עם ההסתייגויות שאמרתי לפני כן

יחזקאל ליפשיץ:  היושב-ראש, שאלת אם אנחנו ישנים טוב בלילה? לא

יחזקאל ליפשיץ:  חד משמעית

יחזקאל ליפשיץ:  הוא ישן פחות טוב, אני ישן קצת יותר טוב ממנו, כי זה תפקידו

יחזקאל ליפשיץ:  אבל חד משמעית, אנחנו מאותגרים

יחזקאל ליפשיץ:  אנחנו חושבים כל הזמן על הצעד הבא

יחזקאל ליפשיץ:  אנחנו עושים כיום צעדים שאנחנו באמצע צעדים שממש המלחמה תפסה אותנו באמצע, כמו נושא הסייבר שאחר כך אפשר להרחיב עליו בפורום סגור יותר

יחזקאל ליפשיץ:  הנושא שאפשר לקרוא לו 'צוות אדום' שנבחר ממש לפני המלחמה שאמור לאתגר אותנו מבחינת התרחישים, מבחינת ערעור או קריאת תגר על התפיסה שלנו

יחזקאל ליפשיץ:  זה היבט מאוד טוב ומחויב שככה גם מגויס למילואים בתפקידים בכירים מאוד בצבא

יחזקאל ליפשיץ:  שוב, העבודה ממש בתחילתה נעצרה

יחזקאל ליפשיץ:  אנחנו לא ישנים בשקט בלילה – כי זה תפקידנו

יחזקאל ליפשיץ:      היושב-ראש שאלת האם ניתן מענה לכולם? אנחנו עושים המון תרגילים, תכף דני יפרט, התרגילים מוצלחים כי הם פועלים, עובדים בימי שלום

יחזקאל ליפשיץ:  אני חושב שאחרי ה-7 באוקטובר, אנחנו צריכים לבחון וכבר התחלנו לעשות את זה, אנחנו צריכים עוד יותר לאתגר את עצמנו ועוד יותר לחשוב איך אנחנו משפרים עוד יותר ויותר את משק המים והביוב לתרחישים שאולי לא חשבנו עליהם עד היום

יחזקאל ליפשיץ:  זה ממש באמירה כללית, ברשותך לדני לקר ישיב על המענה הספציפי

מיקי לוי: בבקשה

דני קורן: תודה חזי

דני קורן:  שמי דני לקר, מנהל אגף חירום, ביטחון וסייבר ברשות המים

דני קורן:  אשתדל להתייחס לפי הסדר

דני קורן:  אני מצטרף לדבריו של מנהל הרשות, ותודה גם לצוות הביקורת שהאיר את עיננו לנקודות

דני קורן:  חלק מהדברים כבר תוקנו, חלק בתהליך וחלק נצטרך לאסדר מי מטפל במה

דני קורן:  תודה בהחלט על עצם תהליך הביקורת

דני קורן:       אתחיל במערכת השליטה ובקרה

דני קורן:  אדוני מנוסה בעולם המבצעי ויודע מה המשמעות של מערכת שליטה ובקרה, מערכת שליטה ובקרה אינה עומדת בפני עצמה

דני קורן:  אפשר לבנות מערכת שליטה ובקרה שתעבוד בפני עצמה ולא תסייע לכלום

דני קורן:  התעקשתי אך ורק להתחבר למערכת שליטה ובקרה שעובדת מהשטח למטה, דרך רשות המים, יש לנו גם מחוזות דרכם ועד לרמה ממונה, עד לפיקוד העורף, רח"ל ומשרד האנרגיה

דני קורן:  היום קיימת מערכת כזאת, מערכת השוע"ל האזרחי, היא מופעלת בכל תאגידי המים והביוב

דני קורן:  כרגע בימי המלחמה אנחנו פועלים מול התאגידים במערכת הזו, דרך המחוזות, מציגים לחזי תמונת מצב יומית בכל עת על הדבר הזה וגם מדווחים את זה כלפי מעלה באותה מערכת

דני קורן:  נכון שהיה עיכוב כי לא רצינו לעבוד במערכות מקבילות, אני חושב שהעיכוב היה שווה את זה

דני קורן:  היום המערכת היא טובה

דני קורן:  המערכת היא בבעלות של פיקוד העורף ורח"ל ולכן חלק מהיישומים שהיינו רוצים להוסיף לוקח מעט זמן והתאמות

דני קורן:  אני חושב שזה מהלך נכון אל מול לעבוד עם מערכת נפרדת ופה התקדמנו מאוד מאז דוח הביקורת

דני קורן:      הנושא השני שצוין פה, הנושא של אגירת מים

דני קורן:  זהו נושא חשוב מאוד, צריך לומר שרשות המים התחילה בהליכים של סקרים על מנת להבין היכן להתמקד בהנחיות להחזיק מים

דני קורן:  באופן אישי אני סבור שלא נכון שרשות המים תבוא בפני עצמה ותאמר לתושבי מדינת ישראל: אנא תחזיקו שלושה ליטר ליום וכולי אלא שזה יהיה במהלך משולב עם פיקוד העורף, רשות חירום לאומית – להחזיק סוללות, להחזיק מסקנטייפ, להחזיק ממ"ד ולהחזיק מים

דני קורן:  ולכן הדבר הזה מבוצע היום בהנחיות פיקוד העורף, אני מקבל שהוא לא צובר מספיק תהודה ותאוצה ואת זה צריך לשפר, אבל אני ממליץ שהמהלך הזה ימשיך להיות מבוצע בכיפה כוללת של המדינה ולא כרשות המים בפני עצמה, אני חושב שזה נכון במסר לציבור

דני קורן:      הנושא השלישי שמודגש פה הוא העתודה

דני קורן:  הנושא צוין לחיוב

דני קורן:  אכן אל מול תרחיש ייחוס, כמו שנאמר פה וציין מנהל הרשות, אנחנו בוחנים את תרחיש הייחוס

דני קורן:  לצערנו כמו שנאמר, אנחנו בלחימה והצוות האדום שמאתגר אותנו בתרחיש הייחוס אינו פנוי, תסתיים המלחמה במהרה בימנו, ואנחנו בהחלט בוחנים את כל תרחישי הייחוס, כולל רעידת אדמה וכן את המספר של 400,000

דני קורן:  אני בתחושתי סבור שאנחנו לא רחוקים, אבל תמיד שווה לבדוק

דני קורן:  בכל מקרה העתודה נותנת לזה מענה, גם בהיבטי המים, סוגרת פערים בהיבטי הביוב ומוכיחה את עצמה באירועים שונים, כולל באירוע הנוכחי

דני קורן:      הסעיף הרביעי, הסיפור של הבקבוקים, אני שמח לבשר, אנשי מערך הביקורת יודעים – עברו כללים לאירוע פגיעה במים

דני קורן:  היו בהם פער חוקי – היועצת המשפטית תדגיש אחר כך את הדברים – ארוך שנים, היום יש כלי חוקי שמאפשר למנהל הרשות הרבה מאוד פעילויות, בעיקר בשלב היערכות אבל גם בשלב הפעילות

דני קורן:  אם מחר חס וחלילה במהלך הלחימה, יהיה אתגר גדול מאוד בנושא המים, יכול מנהל הרשות בהכרזה חוקית, לחייב את כל מתקני יצרני בקבוקי המים ורשתות השיווק לרכז את המאמצים ולחלק מים, כולל בחינם, באותם מקומות שיוגדרו

דני קורן:  זה כלי משמעותי שסוגר פער משמעותי אל מול היכולת

דני קורן:  נאמר נכון, זה כלי יום הדין, זה אחרי שנמצה את כל הכלים האחרים – אבל יש לנו היום את הסמכות להפעיל אותו

דני קורן:  אחר כך אולי בשלבי ההיערכות שנדבר עליהם, נציין את הכלי הזה

דני קורן:  הכלי הזה הוא באמת כלי משנה משחק

דני קורן:  הוא פורסם אם אני זוכר נכון, ב-8 באוגוסט, כך שהוא חדש, אבל אנחנו שמחים מאוד שהוא קיים

יחזקאל ליפשיץ: ברשות היושב-ראש, למה ב-8 באוגוסט? כי עבר תיקון לחוק המים בחוק ההסדרים שאפשר לנו בעצם לתקן את כללי המים

דני קורן: לגבי המערכת הארצית של חברת מקורות מערכת השליטה, ציין נציג מקורות שתהיה פעילה באופן מלא ב-2027

דני קורן:  יחד עם זאת אנחנו בקשר רציף עם מקורות, אנחנו מקבלים כבר היום חלק מהנתונים

דני קורן:  גם מקורות עובדת באופן מסוים אל מול מערכת השוע"ל

דני קורן:  כמו שאמרתי, לעיתים רוצים להוסיף רכיבים נוספים, כולל יכולת לקלוט ממקורות תמונת און-ליין על חלק גדול מהפרמטרים שלהם – זה מבוצע אל מול המערכת במגבלות מסוימות, כולל של אבטחת מידע, אבל כן, אנחנו פועלים אל מול חברת מקורות שאנחנו גם נהיה ניזונים מן המערכת הזאת וזאת באמת מערכת גדולה ומורכבת שלהערכת מקורות תסתיים ב-2027

דני קורן:  רשות המים עם יד על הדופק, עוקבת אחרי המערכת וגם מסייעת בהגדרות

דני קורן:      אני מבקש להתמקד, זה עלה גם על ידי כמה מעמיתי וחבריי קודם, בסיפור של התפקידים של הרשות המקומית ותאגידי המים והביוב

דני קורן:  אני רוצה לחדד: תאגיד מים וביוב אחראי בעת תקלה כלשהי במלחמה, ברעידת אדמה או אפילו בשגרה, לבצע את הפעולות הבאות: א' לתקן את התשתית, זאת אחריותו המלאה וזה תפקידו

דני קורן:  ב' – הדבר השני הוא לעסוק בכל האלמנט של חלוקת המים לתושבים, בפריסת הציוד, בהבאת המים אל נקודות החלוקה, במילוי שלהם, בכל הקטע הטכני של חלוקת המים

דני קורן:  להחזיק את הציוד מראש, לאמן ולהתאמן

דני קורן:  הרשות המקומית נכנסת מרגע שיש מגע עם התושב

דני קורן:  זאת אומרת, איוש נקודות החלוקה על ידי סדרנים היא באחריות הרשות המקומית

דני קורן:  נושא ההסברה על מנת שלא תהיה כפילות, הוא בידי הרשות המקומית

דני קורן:  אוכלוסיות חלשות כמו שנאמר פה, כמו שהגדרנו את זה אוכלוסיית תל"ם, הרשימות עם כל צנעת הפרט הם בידי הרשות המקומית

דני קורן:  הם חוברים לתאגיד ומוציאים את המענה הנכון, בקבוקים או מיכלי ארבע ליטר שורד מכירה היטב, ונותנים את המענה

דני קורן:       ובסוף אדוני מכיר מניסיונו המבצעי, בכל מבצע צריך שיהיה מנהל אחד, מפקד אחד, אי אפשר לחלק את האחריות

דני קורן:  לכן הגדרנו שמי שמנהל את האירוע הוא מנהל אירוע כמו שהוגדר בכללים לביטחון מים, ולכן יש גורם אחד שמנהל את זה ומתאם

דני קורן:  תפיסתנו היא שזה צריך להיות מנהל הרשות המקומית

דני קורן:  במקרה שהוא לא יסכים לקחת את זה, ימנה מנהל הרשות מישהו במקומו

דני קורן:  אני לא חושב שתהיה סיטואציה כזאת

דני קורן:  אבל בסוף אנחנו עובדים תחת הרשות המקומית

דני קורן:       לעצם - - -     

מיקי לוי: רגע, תמיד אנחנו לא סגורים על מה שנקרא – בלי לפרט, יש רשויות שאומרות: רגע, זה לא אנחנו, תיקחו את זה

דני קורן: לא נתקלתי במקרה כזה

דני קורן:  אני מוכרח לומר - - -     

מיקי לוי: כי הוא מכיר את התושבים שלו, הוא מכיר את השטח, הוא מכיר את השכונות, הוא מכיר את מובילי הדעה

דני קורן: הוא אחראי על התושבים שלו, אני לא חושב שיש ויכוח

דני קורן:  אולם צריך לומר שמשרד הפנים התנגד בכללים שזה יהיה מוגדר באופן מלא ולכן הגדרנו את זה בצורה שמאפשרת למנהל הרשות אם ראש הרשות המקומית אינו מוכן לקחת את התפקיד, למנות מישהו מטעמו

דני קורן:  אני מעריך שזה לא יקרה, אבל זו המציאות

דני קורן:       לעצם רמת היערכות, נאמר פה 87% וכולי, אני כן אומר מספר אבל לא אציין מי: 54 מתוך 56 תאגידי המים והביוב, אני חותם היום על רמת ההיערכות שלהם

דני קורן:  אני מכיר אותם אחד לאחד ברגליים שלי, אני נמצא בשטח לא מעט – ערוכים לקטע שנמצא עליהם

דני קורן:  ברמת הרשויות המקומיות, מה לעשות, רשות מקומית שאינה חסונה בשגרה, כנראה גם בחירום אינה בהכרח חסונה

דני קורן:  אנחנו מבצעים המון תרגילים עם הרשויות המקומיות ביחד, המון ביקורות עם הרשויות המקומיות ביחד, המון הדרכות

דני קורן:  להגיד לך שאנחנו מצליחים לסגור את כל הפערים אל מול הרשות המקומית? אנחנו פחות רגולטור של רשות מקומית

דני קורן:  לכן קשה לנו

דני קורן:  ציין איש רח"ל, אנחנו כן באותם מקומות שהוצגו בדוח הביקורת, ושוב תודה לציון הזה, כי הם ברשויות חלשות

דני קורן:  יחד עם רשות החירום הלאומית ביצענו ביקורות ייעודיות לבדוק את המצב שלהם ולנסות לשפר ולסייע

דני קורן:  לכן אני חושב שהנתון שהוצג בביקורת, לא שהוא לא נכון, אבל הוא לא משקף את המציאות של היערכות תאגידי המים והביוב

דני קורן:  יש הבדל בין היכולת לתקן את התשתית ולפרוס נקודות חלוקה לבין למשל יכולת ניהול הרשות המקומית

דני קורן:  לכן אני חושב שצריך לחדד את הדבר הזה

דני קורן:      לגבי רשויות לא מתואגדות, מנהל הרשות ציין, באופן גורף רשויות שאינן מתואגדות מצבן פחות טוב מרשויות מתואגדות, יש לנו כלים הרבה יותר לטפל בהם כרגולטור, וזו נקודה חשובה

מיקי לוי: רגע, פה אני מבין שיש לנו פחות שליטה ופחות בקרה

דני קורן: אין לי רגולטורים, פחות, כן

מיקי לוי: אין לי תשובות

מיקי לוי:  אתם מבינים יותר טוב ממני בסיפור הזה

מיקי לוי:  אני תמיד אומר שאני יודע לנהל, אבל אני לא איש מקצוע

מיקי לוי:  אז מה עושים?     

דני קורן: אמר נכון מנהל הרשות, שגם היום אני קיימתי זום עם כולם

דני קורן:  אנחנו לא שמים אותם בצד

דני קורן:  כמו שציינתי - - -     

מיקי לוי: ברגע שיקרה חלילה משהו, הם יצעקו

דני קורן: לכן ציינתי שאנחנו מחולקים לשלושה מרחבים שפועלים בכל מרחב

דני קורן:  הרשויות האלה נמצאות בהערכת המצב

דני קורן:  מגיעים אליהם, מתרגלים אותם, מטפלים בהם

דני קורן:  וכמו שנאמר, העתודה כנראה תופנה למקומות החלשים

מיקי לוי: אני מניח שאלה רשויות קטנות בפריפריה, פלוס-מינוס, אני לא רוצה פירוט

מיקי לוי:  יכול להיות שרשות סמוכה, לדוגמה כי אני מכיר את האזור – נגיד שמבשרת לא מתפקדת, אבל היא מתפקדת היטב או לא יודע מה, יש ועד מקומי נכון?     

דני קורן: פה אדוני הולך ל-drill down מעט יותר נמוך, ציין מנהל הרשות שהמגזר הכפרי הוא אתגר בפני עצמו, שבאמת כל ועד כזה מקומי או קיבוץ או מושב הוא ספק מים בפני עצמו

דני קורן:  גם פה הכלי של כללים לביטחון מים בעצם מחייב את המועצות האזוריות או ספק מטעמם – תהל תתקן אותי אם אני טועה בניסוח – להתחיל לעסוק בנושא הזה

דני קורן:  אומר דוגמה כי במקור אני בן קיבוץ גבעת חיים, אם גבעת חיים בעבר עסק במערכת המים ובעצם למועצה האזורית לא היה קשר, מרגע שעברו הכללים, יש לנו יכולת לדרוש לפחות בחלק מהתחומים מן המועצה האזורית: הכיני תוכנית, הכיני את המצב ואנחנו נבקר, נבדוק ונסייע

דני קורן:  זאת אומרת שהכללים לביטחון מים באמת מקפיצים אותנו רמה אל מול המגזר הכפרי

מיקי לוי: נגיד קיבוץ מעלה החמישה לצורך העניין אינו מתפקד, אז המועצה המקומית מבשרת או הר אדר כן יכולים לתמוך בו?     

דני קורן: פה אדוני קופץ לנושא שנקרא סיוע הדדי

דני קורן:  בכל תאגיד מים וביוב וגם ברשויות - - -     

מיקי לוי: יש יחסי גומלין כאלה?     

דני קורן: יש

דני קורן:  סליחה, אני קצת יקה בדברים האלה, אז אנחנו גם מחייבים אותם בכתב לעשות הסכמי סיוע הדדי מראש

דני קורן:  הסכמים גם אל מול שכנים וגם אל מול שכנים רחוקים

דני קורן:  הרי אם יקרה אירוע בצפון, לא יעזרו השכנים מהצפון, יעזור השכן מהדרום או להפך

דני קורן:  לכן התוכניות האלה מגובשות מראש וקיימות

דני קורן:  הנקודה של סיוע הדדי היא חשובה ולכן גם מערכת השו"ב – שליטה ובקרה – וניהול המצב על מנת שנטיל את העתודה באותם מקומות שבאמת נדרשים

דני קורן:      אמשיך ברשותכם בכמה נקודות שרשמתי ואם החסרתי, תוסיפו

תהל ברנדס: רק לעניין המרחב הכפרי שדני הזכיר, לצד השינוי שבעצם הכללים לביטחון מים עושים, אנחנו מקדמים החל משנה זו, זה כבר בתוקף, רפורמה באספקת השירותים במרחב הכפרי באופן כללי

תהל ברנדס:  במסגרת הזו, הישובים שייכנסו למעטפת הזו יקבלו מעטפת שבראשה גם המועצה האזורית וגם תמיכה תעריפית שמדויקת יותר לצרכים האלה וזה בעצם יאפשר להם לעשות את קפיצת המדרגה הזו

תהל ברנדס:  זה לא תהליך כופה, זה תהליך וולונטרי, אבל יש פה פתח לעשות קידום של התחום בכלל ואיתו כמובן גם קפיצה לתחום של ביטחון מים שהוא מאוד חשוב בהקשרים שלנו

דני קורן: אדוני אני רוצה לגעת בנקודה שלטעמי היא פער לא רק ברשות המים והלוואי ואדוני יכול להוביל תהליך לטיפול בעניין, וזה סוגיית המפעלים החיוניים

דני קורן:  נאמר פה משרד הבריאות, נאמר פה בתי חולים, אגב אנחנו מתרגלים את בתי החולים ונוגעים בהם, בסוף הרגולטור שלהם הוא משרד הבריאות

דני קורן:  וכל הגופים שנקראים מפעלים חיוניים במדינת ישראל – אין שיניים

דני קורן:  אין שיניים לאף משרד ממשלתי לאכוף את הכלים

דני קורן:  אני לא יכול לאכוף על בית חולים לשים איגום או על רפת לשים איגום מים

דני קורן:  משרד האנרגיה אינו יכול לחייב אותם לשים גנרטור

דני קורן:  אם יש פער אמיתי הוא החקיקה בנושא מפעלים חיוניים והיכולת לאכוף עליהם לבצע את זה

דני קורן:  פער גדול ומשמעותי שלא נוגע רק למשק המים

דני קורן:  אני נוגע עוד פעם למשרד הבריאות, משרד הבריאות בקשר איתנו, מכיר את הנתונים, פועל איתנו על מנת לסגור אותם

דני קורן:  וכמו שאמרתי, אנחנו גם מתרגלים את בתי החולים, אבל בסוף לרשות המים אין שיניים אל מול בתי חולים או מפעלים חיוניים אחרים

מיקי לוי: גברתי היועצת המשפטית, נראה לי שלא יהיה לנו שיניים נגד המפעלים האלה עוד הרבה שנים

מיקי לוי:  אולי דרושה חקיקה

מיקי לוי:  אז אם גברתי יכולה להמציא לנו מניסיונה הצעת חוק ואנחנו נגיש אותה

מיקי לוי:  אודה לך אם זה מתאפשר כי אני לא מתמצא פרפקט בעניינים האלה

מיקי לוי:  כל נושא הניסוח וכל נושא האסדרה של אותם מפעלים שיהיה לנו שיניים כלפיהם

תהל ברנדס: מדובר באסדרה שהיא לא של רשות המים לכן אנחנו נוכל לבדוק את זה אני מניחה שעם משרד הכלכלה, דני אומר גם רח"ל, נוכל כמובן לבדוק את זה לבקשתו של אדוני

מיקי לוי: תבדקו את זה מול משרד הבריאות, יכול להיות שמשרד הבריאות יבוא, לא יודע אם מיוזמתו, אבל יבוא ויגיד: אוקיי, הצעת חוק ממשלתית שזה הדבר הטוב ביותר, כי בסך הכול הוא אמור לאסדר את בתי החולים הציבוריים, הממשלתיים וגם הציבוריים הכללים

מיקי לוי:  כי זו אמירה מאוד חשובה

מיקי לוי:  אם לא נטפל בה היא תישאר על המדף

דני קורן: עברתי על מרבית הנקודות

דני קורן:  אם פספסתי - - -     

מיקי לוי: רגע, לא סיימתי עם היועצת: אם תבדקי את זה ותמצאי לנכון להמציא לנו הצעת חוק, נוכל לתת לך אפילו דוגמאות בתוך - - - איך מגישים בכנסת

מיקי לוי:  נודה לך

תהל ברנדס: בסדר

תהל ברנדס:  אדוני, אנחנו נבדוק את הדברים ונראה איפה נקדם את זה

מיקי לוי: תודה לך

דני קורן: אני סבור שעברתי על מרבית הנקודות, אם יש עוד נקודות שפספסתי והצוות מבקש שאגיב – אשמח

ורד גוט: בסדר גמור, תודה רבה

מיקי לוי: האמת שנוותר על נושא הסייבר, נעשה בוועדה המאוחדת של חוץ וביטחון

מיקי לוי:  נמצא את ההסדר

מיקי לוי:  חדר זה אינו מתאים, הוא לא חדר אטום וצריך ללכת לחדר אחר, לא נעשה את זה עכשיו

מיקי לוי:  נמצא את הדרך לעשות את זה בהזדמנות קרובה וההארה וההערה הייתה נכונה

מיקי לוי:       יצאתי מעט מעודד, פחדתי שאני בא לאיזה שבר כזה

מיקי לוי:  זה לא נכון שאני אומר את זה לגבי כל דיון

מיקי לוי:  אני אומר לכם את זה באחריות מלאה

מיקי לוי:  יש מה לעבוד, תמיד יש מה לתקן, תמיד יש מה לעבוד

מיקי לוי:  אבל ההתרשמות שלי שהאנשים שעוסקים במלאכה הם אנשים מקצועיים

מיקי לוי:  גם הדוח הוא לא כזה "בום-בום" כמו שאתם עוד רגילים לתת

מיקי לוי:  דוחות של מבקר המדינה זה עם פטיש של עשרה קילוגרם

מיקי לוי:  פה היה פטיש של חצי קילו, אז אנחנו נסדר, אתם תסדרו את הדברים שדרושים תיקון

מיקי לוי:  אנחנו עשינו את תפקידנו כוועדה לביקורת המדינה

מיקי לוי:       לעת הזו, כמו שאמרתי בפתיחה, מצאתי לנכון לקיים את הדיון הזה, כי הוא נכון גם היום לא רק לאירוע של רעידת אדמה או מלחמה רחבה

מיקי לוי:  תנצלו את הימים האלה כי כרגע כל מי שאומרים לו תעשה, הוא רץ לעשות כי בנפשנו הדבר

מיקי לוי:  בשעת שגרה, אתם מכירים את העם שלנו

מיקי לוי:  זו הזדמנות לתרגל, לעשות, לשפר, לתקן, ואני אומר לכם תודה רבה

מיקי לוי:  גם לכם וגם לאנשים שהופיעו בפנינו, בהחלט עשו רושם של מביני עניין, מקצוענים

מיקי לוי:       אני לא יוצא מגדרי, אבל טיפה הרגעתם אותי

מיקי לוי:  תודה רבה ואנחנו מאחלים לכם בהצלחה

מיקי לוי:  הדיון הזה סגור